BECKWITH] TEXT AND TRANSLATION 519 
A hala aku la laua, a hiki i kahi e kokoke aku ana i Keaau, ia 
manawa, hoomaka o Halaaniani e hana i ke kalohe ia Laieikawai, 
me ka olelo aku, “ E iho mua aku oe o kaua, a hiki i kai e pii ae au 
e ike i ko kaikoeke (Malio) a hoi mai wau. A inai kali oe ia’u ai po 
keia la, a ao ka po, a i po hou ua la, alaila, manao ae oe ua make 
wau, alaila, moe’ hou aku oe i kane hou.” 
A no keia olelo a kana kane, aua aku ka wahine, a i ole, e pii pu 
no laua, a no ka pakela loa o Halaaniani i ke akamai i ka hoopuka 
ina olelo pahee, ua puni kana wahine maikai ia ia. 
Hala aku la o Halaaniani, iho aku la no hoi o Laieikawai a hiki 
i Keaau, ma kahi kaawale ae i pili ole aku ia Kekalukaluokewa, noho 
tho la oia malaila; a po ia la, aole i hoi mai kana kane, mai ia po a 
ao, aole i hoi mai. Kali hou aku la ia la a po, pale ka pono, alaila, 
manao ae la o Laieikawai ua make kana kane, alaila, ia manawa, 
hoomaka aku la ia i ka uwe paiauma no kana kane. 
